Diari Oficial de la Generalitat Valenciana


Sumari del DOGV 9797, del 27-02-2024 (2024/1664)

RESOLUCIÓ de 23 de febrer de 2023, del director general de l'Institut Valencià de Cultura, per la qual es dona publicitat a l'oferta pública d'ocupació de l'esmentada entitat corresponent a 2023.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9797

Data del DOGV
:   27-02-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/1664


Data del document
:   23-02-2023

Organisme emissor
:   Institut Valencià de Cultura

Tipus de document
:   Resolució

Descriptors 

:   * Institut Valencià de Cultura

RESOLUCIÓ de 23 de febrer de 2023, del director general de l'Institut Valencià de Cultura, per la qual es dona publicitat a l'oferta pública d'ocupació de l'esmentada entitat corresponent a 2023. [2024/1664]  
El Decret 5/2013, de 4 de gener, del Consell, pel qual s'aprova el Reglament d'organització i funcionament de CulturArts Generalitat (DOGV 6937, 07.01.2013), actual Institut Valencià de Cultura, disposa en l'article 14 que la selecció del personal laboral fix es realitzarà mitjançant els sistemes selectius i amb els requisits establits per a este personal en la normativa en matèria de funció pública, en què s'han de respectar els principis de publicitat, igualtat, mèrit i capacitat.  
D'acord amb el que es preveu en l'article 70 del Reial decret legislatiu 5/2015, de 30 d'octubre, pel qual s'aprova el text refós de la Llei de l'Estatut Bàsic de l'Empleat públic, les necessitats de recursos humans de l'Institut Valencià de Cultura amb assignació pressupostària en 2023, que hagen de proveir-se mitjançant la incorporació de personal de nou ingrés s'incorporen a l'oferta d'ocupació pública de 2023, la qual cosa comportarà l'obligació de convocar els corresponents processos selectius per als llocs compromesos.  
La present oferta ha sigut negociada amb la representació legal dels treballadors en la reunió celebrada el dia 19 de juny de 2023, ha sigut aprovada pel Consell Rector de l'entitat en la seua reunió del dia 29 de juny de 2023 i ha sigut informada favorablement per la Direcció General de Pressupostos de la Conselleria d'Hisenda, Economia i Administració Pública amb data 29 de desembre de 2023.  
En conseqüència, de conformitat amb el que es disposa en l'article 36 de la Llei 9/2022, de 30 de desembre, de pressupostos de la Generalitat per a l'exercici 2023, i en l'ús de les atribucions conferides en l'article 8.2.e i f del Decret 5/2013, de 4 de gener, del Consell, resolc:  
  
Primer  
Donar publicitat en el Diari Oficial de la Generalitat Valenciana a l'oferta d'ocupació pública de l'Institut Valencià de Cultura corresponent a 2023, que ascendix a un total de quatre llocs segons figura en l'annex d'esta resolució.  
  
Segon  
Els processos selectius derivats d'esta oferta d'ocupació pública hauran de desenvolupar-se en el termini màxim de tres anys, conforme al que s'establix en l'article 70 del Reial decret legislatiu 5/2015, de 30 d'octubre i en l'article 36.Tres.3 de la Llei 9/2022, de 30 de desembre.  
Contra la present resolució, que posa fi a la via administrativa, la persona interessada podrà formalitzar demanda davant el jutjat social en el termini de dos mesos. Així mateix, amb caràcter potestatiu, es podrà interposar recurs de reposició, en el termini d'un mes, davant el mateix òrgan que ha dictat la resolució. Tot això de conformitat amb el que establixen els articles 112, 114, 115, 123 i 124, de la Llei 39/2015, d'1 d'octubre, del procediment administratiu comú de les administracions públiques, i d'acord amb el que es preveu en l'article 69 de la Llei 36/2011, de 10 d'octubre, reguladora de la jurisdicció social, sense perjuí que la persona interessada puga exercitar, si és el cas, qualsevol altre que estime procedent.  
  
València, 23 de febrer de 2024.- El director general de l'IVC: Abelardo Guarinos Viñoles.  
  
  
  
ANNEX  
  
Lloc Denominació Classificació  
47 Tècnic/a superiors d'administració A20E038  
59 Tècnic/a mitjans de gestió administrativa B22E032  
87 Tècnic/a d'il·luminació C17E035  
277 Tècnic/a de maquinària C17E035